Diari Oficial de la Generalitat Valenciana


Sumari del DOGV 3855, del 10-10-2000 (2000/8140)

RESOLUCIÓ de 5 d'octubre de 2000, del director general de Producció Agrària, de la Conselleria d'Agricultura, Pesca i Alimentació, per la qual s'estableix un segon termini per a presentar sol·licituds de reestructuració i reconversió de la vinya a què fa referència l'Ordre de 20 de setembre de 2000, d'aquesta conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3855

Data del DOGV
:   10-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8140


Data del document
:   05-10-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * viticultura
    * ajuda a l'agricultura
    * explotació agrària
    * vinya

RESOLUCIÓ de 5 d'octubre de 2000, del director general de Producció Agrària, de la Conselleria d'Agricultura, Pesca i Alimentació, per la qual s'estableix un segon termini per a presentar sol·licituds de reestructuració i reconversió de la vinya a què fa referència l'Ordre de 20 de setembre de 2000, d'aquesta conselleria. [2000/X8140]
  
El Reglament (CE) núm. 1.493/1999, del Consell, de 17 de maig de 1999, estableix l'organització comuna del mercat vitivinícola.
  
Segons l'article 14 del Reglament (CE) 1.227/2000, de la Comissió, de 31 de maig de 2000, pel qual es fixen les disposicions d'aplicació del Reglament (CE) núm. 1.493/1999, del Consell, pel que fa al potencial de producció, els estats membres establiran els terminis per a la presentació dels projectes de reestructuració i reconversió de la vinya.
  
El Reial Decret 1.472/2000, de 4 d'agost, pel qual es regula el potencial de producció vitícola en l'àmbit de l'Estat espanyol, indica en la disposició final tercera que les sol·licituds per a la campanya 2000-2001 de plans de reestructuració i reconversió es presentaran abans de l'1 d'octubre de 2000, amb la previsió que les comunitats autònomes que no esgoten les assignacions pressupostàries inicials podran establir un segon termini per a presentació de sol·licituds, que finalitzarà, si s'escau, el 15 de novembre de 2000.
  
L'Ordre de 20 de setembre de 2000, de la Conselleria d'Agricultura, Pesca i Alimentació (DOGV núm. 3.845, de 27 de setembre de 2000), regula les normes per a l'aplicació en la Comunitat Valenciana del règim d'ajudes per a la reestructuració i reconversió de la vinya, preveu en la disposició addicional la possibilitat d'establir un segon termini per a la presentació de sol·licituds per a l'exercici 2000/2001, en el cas que no s'esgoten les assignacions pressupostàries per a l'exercici mencionat, de conformitat amb la disposició addicional tercera del Reial Decret 1.472/2000, de 4 d'agost.
  
Com que es donen aquestes circumstàncies i atesa la brevetat dels terminis de què disposa la comunitat autònoma per a desplegar la normativa d'aplicació en el seu àmbit territorial, i d'acord amb la disposició final primera de l'Ordre de 20 de setembre de 2000, que faculta el director general de Producció Agrària perquè dicte les disposicions necessàries per al desplegament i aplicació de l'ordre mencionada, resolc:
  
Establir un segon termini per a la presentació de sol·licituds d'ajudes per a plans de reestructuració i reconversió de vinya. Aquest termini finalitzarà el 15 de novembre de 2000.
  
DISPOSICIÓ FINAL
  
Aquesta resolució vigeix des de l'endemà de la publicació en el Diari Oficial de la Generalitat Valenciana.